79 
Egilssaga. Enge omtales andre Steder o. s. v. „Skovbevoxet mellem 
Fjeld og Fjære“ bør efter min Mening forstaas saaledes; Lavlandets 
Lerbund var skovbevoxet. De højere Dele af Lavlandet vare saa¬ 
ledes dækkede af Skov. Mostrækninger, Aaser (Holt) og de nu¬ 
værende Drusfiader have i den Tid for det meste været skovbevoxede. 
Det er sandsynligt, efter Sagaerne at dømme, at Birken før 
har naaet en mere anselig Størrelse end nu. Da det vilde blive 
alt for vidtløftigt her at gaa nærmere ind paa denne Sag, lader 
jeg mig nøje med at henvise til Sagaerne, og hvad det her skildrede 
Omraade angaar, navnlig til Laxdæla og Eyrbyggjasaga. 
Hvorfor ere Krattene gaaede saa stærkt tilbage? Hertil maa 
svares, at det er en ufornuftig Skovhugst, der bærer Skylden i 
Island som i saa mange andre Lande. At Birkekrattene i Island 
har været stærkt benyttede, er ganske naturligt, da Birken er den 
eneste Krat- (eller Skov-)dannende større Træplante, der findes. 
Allerede i Landnamstiden blev Skovene ryddede efter en større 
Maalestok, nogle Steder for at faa Plads til Gaardene; andre Steder 
maatte der banes Veje gennem Skovene. Birken blev ogsaa anvendt 
til Brændsel og Bygningstømmer, skøndt man da allerede hentede 
Bygningstømmer fra Norge. Fra Landnamstiden indtil Nutiden 
(i over 1000 Aar) har Birken saaledes været anvendt til Brændsel 
(deri indbefattet Trækul)^) og Bygningstømmer, og saaledes be¬ 
nyttes den endnu den Dag i Dag, dog ikke i saa stor Maalestok, 
som før, baade af den Grund, at Krattene ere bievne sjældnere, og 
at man nu mere benytter Tørv til Brændsel. Man hugger de større 
Krat, men river de mindre op ved Haandkraft, hvilket har mindre 
heldige Følger for Jordbunden. Nutildags benyttes Birk meget 
mindre til Bygninger end før. Nu bruges baade større og mindre 
Buske paa den Maade, at man deraf danner et Lag mellem Træ¬ 
værket og Jordtaget; man gør det i den Mening at beskytte Træet 
mod Forraadnelse, men da Birken ikke afbarkes, raadner den selv 
meget hurtig og skader vist snarere end at gavne. 
D Warniing; Grønlands Vegetation p. 11; Øst-Isl.Veg. p. 82. 
